ai4bharat/Pralekha huggingface dataset:
ক্রেতা, খাদ্যএবংগণবন্টনমন্ত্রক
আমদানি না পৌঁছনো পর্যন্ত নিজস্ব মজুত থেকে বাজারে অড়হর ডাল ছাড়বে কেন্দ্রীয় সরকার; অনলাইনে নিলামের মাধ্যমে সংগ্রহ করতে পারবেন মিল মালিকরাও
ন্যায্য দামে ক্রেতাদের কাছে অড়হর ডাল পৌঁছে দেওয়ার উদ্যোগ
নতুন দিল্লি, ২৭ জুন, ২০২৩
ভারতে আমদানি করা অড়হর ডালের জোগান পর্যাপ্ত না হওয়া পর্যন্ত কেন্দ্রীয় সরকার নিজস্ব মজুত থেকেই পর্যায়ক্রমে এবং সুনির্দিষ্ট লক্ষ্যমাত্রা রেখে এই ডাল বাজারে ছাড়ার সিদ্ধান্ত নিয়েছে। পাশাপাশি অনলাইনে নিলামে যাতে উপযুক্ত মিল মালিকরা এই ডাল সংগ্রহ করতে পারেন, সেজন্য জাতীয় কৃষি সমবায় বিপণন ফেডারেশন  এবং জাতীয় সমবায় ক্রেতা ফেডারেশন -কে নির্দেশ দিয়েছে কেন্দ্রীয় ক্রেতা বিষয়ক, খাদ্য ও গণবন্টন মন্ত্রকের অধীনস্থ ক্রেতা বিষয়ক দপ্তরকে।
চাহিদা অনুযায়ী ক্রেতারা যাতে ন্যায্য দামে অড়হর ডাল কিনতে পারেন, সেদিকে লক্ষ্য রেখে উপযুক্ত পরিমাণে ডাল নিলাম করা হবে।
কালোবাজারি ও মজুতদারি রুখতে অত্যাবশ্যক পণ্য আইন, ১৯৫৫ অনুযায়ী, চলতি বছরের ২ জুন অড়হর ও বিউলির ডালের মজুতের ওপর নিষেধাজ্ঞা জারি করেছে কেন্দ্রীয় সরকার। কেন্দ্রের নির্দেশিকায় ২০২৩ সালের ৩১ অক্টোবর পর্যন্ত অড়হর ও বিউলির ডালের মজুতের ক্ষেত্রে সবকটি রাজ্য ও কেন্দ্রশাসিত অঞ্চলে মজুতের সীমা বেঁধে দেওয়া হয়েছে।
এই দুটি ডালের প্রতিটির ক্ষেত্রে পাইকারি ব্যবসায়ীরা ২০০ মেট্রিকটন এবং খুচরো ব্যবসায়ীরা ৫ মেট্রিকটন মজুত করতে পারবেন। বড় চেইনের খুচরো ব্যবসায়ীরা প্রতিটি আউটলেটে ৫ মেট্রিকটন এবং প্রতিটি ডিপোতে ২০০ মেট্রিকটন মজুত করতে পারবেন। অন্যদিকে, গত তিন মাসের উৎপাদন বা বার্ষিক ক্ষমতার ২৫%, এই দুটির মধ্যে যেটি বেশি হবে, সেই পরিমাণ ডাল মিল মালিকরা সংগ্রহ করতে পারবেন। কোথায় কত ডাল মজুত করা রয়েছে, তা পোর্টালের  মাধ্যমে অবশ্যই জানাতে হবে।
মজুতের সীমা বজায় থাকছে কিনা, ক্রেতা বিষয়ক দপ্তর এবং রাজ্য সরকারগুলি তার ওপর প্রতিনিয়ত নজরদারি চালাবে। রাজ্য সরকারগুলি ডালের দামের ওপর নজরদারি চালিয়ে যাচ্ছে এবং মজুতের সর্বোচ্চ সীমা মানা না হলে, কড়া ব্যবস্থা নেবে।
(CG/MP/AS/
ক্ষুদ্র, অতিক্ষুদ্রওমাঝারিশিল্পমন্ত্রক
এনএসআইসি’র, অতিক্ষুদ্র, ক্ষুদ্র ও মাঝারি উদ্যোগ মন্ত্রকের সঙ্গে সমঝোতাপত্র স্বাক্ষর
নয়াদিল্লি, ২৯ মে, ২০১৯
রাষ্ট্রীয় লঘু শিল্প নিগম লিমিটেড  ২০১৯ – ২০ অর্থবর্ষের জন্য অতিক্ষুদ্র, ক্ষুদ্র ও মাঝারি উদ্যোগ মন্ত্রকের সঙ্গে একটি সমঝোতাপত্র স্বাক্ষর করেছে। মন্ত্রকের এএস এবং ডিসি তথা এনএসআইসি’র শীর্ষ কর্মকর্তা শ্রী রামমোহন মিশ্র এবং মন্ত্রকের পক্ষে সচিব ডঃ অরুণ কুমার পান্ডা এই চুক্তি স্বাক্ষর করেন। সমঝোতাপত্র স্বাক্ষরের সময়ে মন্ত্রকের যুগ্মসচিব অলকা নানগিয়া অরোরা, এনএসআইসি’র নির্দেশক  এবং পি উদয় কুমার, নির্দেশক  এ কে মিত্তল উপস্থিত ছিলেন।
চুক্তি অনুযায়ী বিপণন, আর্থিক, প্রযুক্তিগত এবং অন্যান্য সহায়ক পরিষেবার আওতায় সংস্থাকে পরিষেবা বৃদ্ধির বিষয়টি বিবেচিত হবে। নিগমের রাজস্ব বাবদ আয় বৃদ্ধির লক্ষ্যমাত্রা ২০১৯ – ২০ অর্থবর্ষে ধার্য করা হয়েছে ৩ হাজার ১০০ কোটি টাকা, যার পরিমাণ আগের বছরের তুলনায় ২২ শতাংশ বেশি। ২০১৮ – ১৯ অর্থবর্ষে এই রাজস্বের পরিমাণ ছিল ২ হাজার ৫৪০ কোটি টাকা। উদ্যোগ ও দক্ষতা বৃদ্ধির লক্ষ্যে নিগম আরও ৪৫ শতাংশ বেশি ছাত্রছাত্রীকে প্রশিক্ষণ দেবে।
তপশিলি জাতি ও উপজাতিভুক্ত নাগরিকদের এক্ষেত্রে অংশগ্রহণ আরও বাড়াতে মন্ত্রকের কর্মসূচির আওতায় নিগম ন্যাশনাল এসসি এবং এসটি হাব – এর প্রকল্প আরও বেশি করে বাস্তবায়িত করবে।
মন্ত্রকের সচিব ডঃ এ কে পান্ডা এনএসআইসি’র কাজের প্রশংসা করে পরামর্শ দিয়েছেন যে, দেশের আরও মানুষের কাছে নিগমকে পৌঁছতে হবে, যাতে অতিক্ষুদ্র, ক্ষুদ্র ও মাঝারি উদ্যোগপতিরা লাভবান হন।
SSS/CB/SB
(Visitor Counter : 79
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নতুন দিল্লি, ২৮ মে, ২০২১
ভারতে সুস্পষ্টভাবে করোনা আক্রান্তের সংখ্যা পুনরায় হ্রাস পেয়ে হয়েছে ২৩ লক্ষ ৪৩ হাজার ১৫২।
গত ২৪ ঘন্টায় সুস্পষ্টভাবে আক্রান্তের সংখ্যা কমেছে ৭৬ হাজার ৭৫৫।
গত ৪৪ দিন ধরে দৈনিক আক্রান্তের সংখ্যা কমছে।
এ পর্যন্ত দেশে ২ কোটি ৪৮ লক্ষ ৯৩ হাজার ৪১০ জন সুস্থ হয়ে উঠেছেন।
গত ২৪ ঘন্টায় ২ লক্ষ ৫৯ হাজার ৪৫৯ জন সুস্থ হয়ে উঠেছেন।
গত ১৫ দিন ধরে সুস্থতার হার বাড়ছে।
বর্তমানের সুস্থতার হার বেড়ে হয়েছে ৯০.৩৪ শতাংশ।
সাপ্তাহিক আক্রান্তের সংখ্যা বর্তমানে ১০.৪২ শতাংশ।
দৈনিক আক্রান্তের সংখ্যা বর্তমান ৯.০০ শতাংশ। গত ৪ দিন ধরে ১০ শতাংশের কম।
দেশজুড়ে এ পর্যন্ত ২০ কোটি ৫৭ লক্ষ টিকা দেওয়া হয়েছে।
গত ২৪ ঘন্টায় ২০.৭ লক্ষ নমুনা পরীক্ষা করা হয়েছে।
CG/SB
(
ক্রেতা, খাদ্যএবংগণবন্টনমন্ত্রক
সরকারি সংস্থাগুলি চলতি রবি বিপণন মরশুম থেকে গত বছরের তুলনায় এবার প্রায় ৭০ শতাংশের বেশি গম সংগ্রহ করেছে
কেন্দ্রীয় ভান্ডারে দোসরা মে পর্যন্ত মজুত গমের পরিমাণ ২৯২.৫২ লক্ষ মেট্রিক টন
নয়াদিল্লি, ০৩ মে, ২০২১
২০২১-২২ রবি বিপণন মরশুম থেকে কেন্দ্রীয় সরকার বর্তমান মূল্য সহায়তা কর্মসূচি অনুযায়ী কৃষকদের কাছ থেকে ন্যূনতম সহায়ক মূল্যে রবি শস্য সংগ্রহের প্রক্রিয়া অব্যাহত রেখেছে। চলতি রবি বিপণন মরশুমে শস্য সংগ্রহ অভিযান থেকে ইতিমধ্যেই প্রায় ২৮ লক্ষ ৮০ হাজার গম চাষী লাভবান হয়েছেন। এমনকি, চলতি মরশুমে কেবল পাঞ্জাবের কৃষকদের অ্যাকাউন্টগুলিতে প্রায় ১৭ হাজার ৪৯৫ কোটি টাকা জমা হয়েছে। উল্লেখ করা যেতে পারে, এই প্রথমবার পাঞ্জাবের কৃষকরা গম শস্য বিক্রি করে সরাসরি নিজেদের অ্যাকাউন্টে প্রাপ্য পেয়েছেন।
চলতি রবি বিপণন মরশুমে পাঞ্জাব, হরিয়ানা, উত্তর প্রদেশ, চন্ডীগড়, মধ্যপ্রদেশ, রাজস্থান ও অন্যান্য রাজ্য থেকে গতকাল পর্যন্ত ২ কোটি ৯২ লক্ষ ৫২ হাজার মেট্রিক টনেরও বেশি গম সংগৃহীত হয়েছে। এই সংগ্রহের পরিমাণ গত বছরের রবি বিপণন মরশুম থেকে সংগৃহীত পরিমাণের প্রায় ৭০ শতাংশ বেশি। এবার এখনও পর্যন্ত যে ২ কোটি ৯২ লক্ষ টনেরও বেশি গম সংগৃহীত হয়েছে তার মধ্যে পাঞ্জাব থেকে ১ কোটি ১৪ লক্ষ মেট্রিক টনেরও বেশি সংগ্রহ করা হয়েছে। এই গম সংগ্রহ বাবদ পাঞ্জাবে কৃষকদের অ্যাকাউন্টগুলিতে গত ৩০ এপ্রিল পর্যন্ত ১৭ হাজার ৪৯৫ কোটি টাকা এবং হরিয়ানায় কৃষকদের অ্যাকাউন্টে ৯ হাজার ২৬৮ কোটি ২৪ লক্ষ টাকা জমা করা হয়েছে।
এবছর সরকারি সংগ্রহ ব্যবস্থার ইতিহাসে একটি নতুন অধ্যায় সূচিত হয়েছে। হরিয়ানা ও পাঞ্জাবে প্রচলিত মাশুল মেটানো পদ্ধতির পরিবর্তে কৃষকদের ব্যাঙ্ক অ্যাকাউন্টে অনলাইনে প্রাপ্য মেটানো হচ্ছে। এরফলে, এই দুই রাজ্যের কৃষকরা ‘এক দেশ, এক এনএসপি, এক ডিবিটি’ ব্যবস্থার মাধ্যমে কোনও বিলম্ব ও মধ্যস্থতাকারীদের হস্তক্ষেপ ছাড়াই সরাসরি নিজেদের ব্যাঙ্ক অ্যাকাউন্টে ন্যায্য মূল্য পাচ্ছেন।
SC/BD/SB
(Visitor Counter : 118
উপ-রাষ্ট্রপতিরসচিবালয়
গুরু নানক জয়ন্তীর প্রাক্কালে উপরাষ্ট্রপতি দেশবাসীকে শুভেচ্ছা জানিয়েছেন
নতুন দিল্লি, ১৮ নভেম্বর, ২০২১
উপরাষ্ট্রপতি শ্রী এম ভেঙ্কাইয়া নাইডু গুরু নানক জয়ন্তীর প্রাক্কালে আজ দেশবাসীকে শুভেচ্ছা জানিয়েছেন।
তিনি তাঁর শুভেচ্ছা বার্তায় বলেছেন-
" গুরু নানক দেবজীর জন্মবার্ষিকীর শুভক্ষণ উপলক্ষে আমি আমার দেশে বাসীকে আমার শুভেচ্ছা, উষ্ণ অভিনন্দন ও শুভকামনা জানাই।
শিখ ধর্মের প্রতিষ্ঠাতা গুরু নানাক দেবজী তাঁর মহৎ কর্মের মাধ্যমে সত্য, করুণা এবং ধার্মিকতার মূর্ত প্রতীক হয়ে রয়েছেন। তাঁর ঐশ্বরিক শিক্ষা আমাদের ধার্মিকতার পথ অনুসরণ করতে এবং জাতি, গোষ্ঠী ও ধর্ম নির্বিশেষে সমস্ত মানবজাতির প্রতি শ্রদ্ধা প্রদর্শন করতে অনুপ্রাণিত করে।
গুরু নানক দেবজীর শাশ্বত বাণী আমাদের ন্যায় পরায়ণ, মানবিক এবং সৌহার্দ্যপূর্ণ সমাজ গঠনের পথ দেখাতে পারে।"
CG/ SB
(Visitor Counter : 77
ক্ষুদ্র, অতিক্ষুদ্রওমাঝারিশিল্পমন্ত্রক
“মন কি বাত” –এর মাধ্যমে প্রধানমন্ত্রী উৎসাহ যোগানই খাদির বিক্রি বহুগুণ বৃদ্ধি পেয়েছে
নতুন দিল্লি, ২৫শে জুলাই, ২০২১
খাদিকে প্রচারের আলোয় নিয়ে আসতে প্রধানমন্ত্রী শ্রী নরেন্দ্র মোদী বার বার আহ্বান জানিয়েছেন।এর ফলে ২০১৪ সাল থেকে খাদি পণ্যের বিক্রি উল্লেখযোগ্য পরিমাণে বৃদ্ধি পয়েছে।২০১৬ সালের অক্টোবর থেকে ১১টি বিভিন্ন উৎসবে নতুন দিল্লির কনক প্লেসে খাদি ইন্ডিয়া ফ্ল্যাগশিপ আউটলেটে দৈনিক বিক্রি ১ কোটি টাকা ছাড়িয়ে গেছে। প্রধানমন্ত্রী নরেন্দ্র মোদী আজ মন কি বাতের অনুষ্ঠানে খাদির এই উল্লেখযোগ্য সাফল্যের কথাও তুলে ধরেছেন।
(করোনা অতিমারীর জেরে আর্থিক সঙ্কটের মধ্যেও ২০২০ সালের অক্টোবর থেকে নভেম্বরের মধ্যে খাদির দৈনিক বিক্রি চারগুণ বৃদ্ধি পেয়েছে। খাদি ও গ্রামীণ শিল্পোদ্যোগ কমিশনের চেয়ারম্যান শ্রী বিনয় কুমার সাকসেনা খাদি পণ্যে প্রচার বৃদ্ধির জন্য প্রধানমন্ত্রী যেভাবে নিরন্তর প্রয়াস চালিয়ে গেছেন, তা প্রশংসনীয় বলে উল্লেখ করেছেন। তিনি বলেছেন, প্রধানমন্ত্রীর আবেদনে সাড়া দিয়ে বিপুল সংখ্যক সাধারণ মানুষ, বিশেষত যুবরা খাদি পণ্য কিনেছেন। এর ফলে কোভিড – ১৯ অতিমারীর সঙ্কটপূর্ণ সময়েও লক্ষ লক্ষ গ্রামীণ কারিগরের কাজ ও কর্মসংস্থান সুনিশ্চিত হয়েছে।
২০১৯ – ২০ অর্থবর্ষে খাদি ও গ্রামীণ শিল্পোদ্যোগ কমিশনের ৮৮,৮৮৭ কোটি টাকা লেনদেন হয়েছিল, কোভিড – ১৯ অতিমারী সত্ত্বেও ২০২০ – ২১ অর্থবর্ষে তা ৭.৭১ শতাংশ বৃদ্ধি পেয়ে ৯৫,৭৪১.৭৪ কোটি টাকা লেনদেন হয়েছে।
CG/SS/SFS
প্রতিরক্ষামন্ত্রক
কোভিডে প্রভাবিত প্রাক্তনীদের হিতার্থে ভারতীয় সেনাবাহিনী অঙ্গীকারবদ্ধ
নতুন দিল্লি, ২৭শে এপ্রিল, ২০২১
ভারতীয় সেনাবাহিনী তার প্রাক্তনীদের কোভিড সংক্রমণের চিকিৎসার জন্য একগুচ্ছ পদক্ষেপ গ্রহণ করেছে। প্রাক্তনী এবং তাদের উপর নির্ভরশীলদের চিকিৎসার জন্য তারা নিকটবর্তী সেনাবাহিনীর স্বাস্থ্যকেন্দ্রে যেতে পারেন
প্রাক্তনীদের নির্দেশালয় ইসিএইচএস এবং এরিয়া ও সাব এরিয়ার সদর দপ্তরে এবিষয়ে নিয়মিত সমন্বয় বজায় রেখে চলেছে। যে সব প্রাক্তনী কোভিড সংক্রমিত হচ্ছেন, তাঁদের প্রয়োজনীয় চিকিৎসা সংক্রান্ত পরামর্শ দেওয়া হচ্ছে
এদের প্রয়োজন মতো বিভিন্ন হাসপাতালে ভর্তি করার ব্যবস্থা নেওয়া হচ্ছে। সেনাবাহিনীর হাসপাতালগুলি যতটা সম্ভব প্রাক্তনীদের চিকিৎসার ব্য়বস্থা করছে। এর জন্য তারা হাসপাতালে শয্যার সংখ্যাও বাড়াচ্ছে।
কোভিড সংক্রমিত প্রাক্তনীদের সমস্ত চাহিদা পূরণের পাশাপাশি তাদের বাড়িতে থাকতে পরামর্শ দেওয়া হচ্ছে। এ ছাড়া সমস্ত কোভিড মান্যবিধি মেনে চলতে অনুরোধ করা হয়েছে
কোভিড সংক্রান্ত সেনাবাহিনীর হেল্প লাইনগুলি জানার জন্য http://www.indianarmyveterans.gov.in/ এই লিঙ্কে ক্লিক করুন।
SDG/CB/SFS
(Visitor Counter : 88
ক্রেতা, খাদ্যএবংগণবন্টনমন্ত্রক
রাজ্যগুলির জারি করা রেশন কার্ডের মাধ্যমে জাতীয় খাদ্য সুরক্ষা আইনের বাইরে থাকা মানুষদের জন্য খাদ্যশস্য বন্টন
নতুনদিল্লি, ৯ এপ্রিল, ২০২০
কেন্দ্র, ফুড কর্পোরেশন অফ ইন্ডিয়া  - কে নির্দেশ দিয়েছে, যেসব নাগরিক জাতীয় খাদ্য সুরক্ষা আইন  – এর বাইরে রয়েছেন, তাঁদের জন্য রাজ্যগুলির জারি করা রেশন কার্ডের মাধ্যমে মাথাপিছু ৫ কেজি করে প্রতিমাসে খাদ্যশস্য দিতে হবে। এই ব্যবস্থা ৩ মাস চলবে। এক্ষেত্রে ২১ টাকা কেজি দরে গম এবং ২২ টাকা কেজি দরে চাল, গোটা দেশে দেওয়া হবে।
অসরকারী সংগঠন এবং দাতব্য প্রতিষ্ঠানগুলি౼যারা ত্রাণের কাজ করছে, সরকার, তাদেরকেও ২১ টাকা কেজি দরে গম এবং ২২ টাকা কেজি দরে চাল দেবার জন্য এফসিআইকে বলেছে। এরফলে কোভিড – ১৯ মহামারীর কারণে সমাজে সকলের কাছে খাদ্যশস্য সরবরাহ নিশ্চিত হবে বলে আশা করা হচ্ছে।
দেশজুড়ে খাদ্য সরবরাহ বজায় রাখার জন্য এফসিআই, অভূতপূর্ব উদ্যোগ গ্রহণ করেছে। ৫ লক্ষ ৩০ হাজার ন্যায্যমূল্যের দোকানের মাধ্যমে ৮১ কোটি মানুষ যেন খাদ্যশস্য পান, সেই লক্ষ্যে লকডাউনের পরে ২৫ লক্ষ মেট্রিকটন খাদ্যশস্য পাঠানো হয়েছে। ৯ই এপ্রিল এফসিআই, ৭৭টি রেকের মাধ্যমে ২ লক্ষ ১৬ হাজার মেট্রিকটন খাদ্যশস্য সরবরাহ করে, নতুন নজীর তৈরি করেছে।
৮১ কোটি মানুষ আগামী ৩ মাস পিএম গরীব কল্যাণ অন্ন যোজনা  - এর আওতায়, ৫ কেজি করে খাদ্যশস্য পাবেন। এর জন্য ১ কোটি ২১ লক্ষ মেট্রিকটন খাদ্যশস্য সরবরাহ করা হয়েছে। এপ্রিল মাসের মধ্যে এই যোজনার আওতায় পশ্চিমবঙ্গ যেন ৬ লক্ষ মেট্রিকটন সেদ্ধ চাল পায় সেই জন্য বিশেষ উদ্যোগ নেওয়া হয়েছে। ছত্তিশগড়, তেলেঙ্গানা এবং ওডিশা থেকে জাতীয় খাদ্য ভান্ডারে বিপুল পরিমাণ সেদ্ধ চাল পাঠানো হয়েছে। তবে, এই চাল যেন যথেষ্ট পরিমাণে মজুত রাখা যায়, সেই কারণে কেন্দ্র, পশ্চিমবঙ্গ সরকারকে পরামর্শ দিয়েছে, তাদের গুদামগুলি থেকে গম সরিয়ে চাল রাখার জায়গা করতে।
লকডাউনের পরে মজুতের পরিমাণ বজায় রাখতে এফসিআই, অন্ধ্রপ্রদেশ, তেলেঙ্গানা, ওডিশা, ছত্তিশগড় ইত্যাদি রাজ্যগুলি থেকে চাল সংগ্রহ করতে উদ্যোগী হয়েছে। পঞ্জাব, হরিয়ানা, মধ্যপ্রদেশ, উত্তরপ্রদেশ, রাজস্থান সহ বিভিন্ন রাজ্য থেকে শীতকালীন গম সংগ্রহ করার প্রক্রিয়াও শুরু করা হয়েছে। তবে, সামাজিক ব্যবধান বজায় রেখে এই কাজ করা হচ্ছে। ররিশস্যের মরশুমে ৪০ লক্ষ মেট্রিকটন গম এবং ৯ লক্ষ মেট্রিকটন চাল সংগ্রহ করার লক্ষ্যমাত্রা ধার্য করা হয়েছে। এরফলে জাতীয় খাদ্যভান্ডারে কোনো সংকট দেখা দেবে না এবং দেশের খাদ্যনিরাপত্তা বজায় থাকবে।
পিএমজিকেএওয়াই- এর আওতায় সুবিধাভোগীদের জন্য অতিরিক্ত খাদ্যশস্য বরাদ্দ করার বিষয়ে রাজ্যভিত্তিত তথ্য জানতে নীচের লিঙ্কটি ক্লিক করুন।
https://static.pib.gov.in/WriteReadData/userfiles/F1.jpeg
লকডাউন চলার সময় বিভিন্ন রাজ্যের জন্য কতগুলি রেকে খাদ্যশস্য বোঝাই করা হয়েছে, তা জানার জন্য নীচের লিঙ্কে ক্লিক করুন।
https://static.pib.gov.in/WriteReadData/userfiles/F2.jpeg
লকডাউন চলাকালীন, বিভিন্ন রাজ্যে মোট কত রেক থেকে খাদ্যশস্য বের করা হয়েছে, তা জানার জন্য নীচের লিঙ্কটি ক্লিক করুন।
https://static.pib.gov.in/WriteReadData/userfiles/F3.jpeg
(CG/CB
বিদ্যুৎমন্ত্রক
ফ্লাই অ্যাশ থেকে এনটিপিসি কংক্রিট তৈরি করার জিও-পলিমার উপাদান উদ্ভাবন করেছে
নয়াদিল্লী, ১৩ নভেম্বর, ২০২০
বিদ্যুৎ মন্ত্রকের অধীনস্থ রাষ্ট্রায়ত্ত্ব সংস্থা এনটিপিসি লিমিটেড ভারতে সবথেকে বেশি বিদ্যুৎ উপাদন করে। এই সংস্থা ফ্লাই অ্যাশ থেকে কংক্রিট তৈরি করার অমসৃণ জিও-পলিমার উপাদান উদ্ভাবন করেছে। জিও পলিমারের বৈশিষ্ট্য হল এটি সাধারণ তাপমাত্রায় জমাট বাঁধতে সাহায্য করে। এনটিপিসির এই উদ্ভাবনের ফলে পরিবেশ থেকে কংক্রিট তৈরি করার জন্য সিমেন্টের উপাদান সংগ্রহের প্রবনতা কমবে।
এনটিপিসি-র গবেষণা প্রকল্পে ফ্লাই অ্যাশ থেকে পাওয়া অমসৃণ জিও -পলিমার জাতীয় পদার্থ, ন্যাশনাল কাউন্সিল ফর সিমেন্ট অ্যান্ড বিল্ডিং মেটিরিয়াল্স -এর থেকে ভারতীয় মান অনুসারে প্রয়োজনীয় স্বীকৃতি পেয়েছে। এনসিসিবিএম-এর হায়দ্রাবাদ থেকে জানানো হয়েছে নির্মাণ কাজে ফ্লাই অ্যাশ থেকে পাওয়া এ ধরণের জিও-পলিমার উপাদান ব্যবহার করা যেতে পারে।
এনটিপিসির উন্নয়ন ও গবেষণা শাখার এই উদ্ভাবন ছাই ব্যবহারের ক্ষেত্রে নতুন যুগের সূচনা করল। ভারতে প্রতি বছর ২০০ কোটি মেট্রিক টন সিমেন্টের মতন উপাদানের প্রয়োজন হয়। এনটিপিসি-র এই উদ্ভাবনের ফলে এই চাহিদা ফ্লাই অ্যাশের থেকে খানিকটা পূরণ হবে। এর ফলে পরিবেশে থাকা পাথর গুঁড়ো করার মতো প্রক্রিয়ার প্রয়োজন হবেনা এবং পরিবেশে ভারসাম্য বজায় থাকবে।
ভারতে প্রতি বছর তাপবিদ্যুৎ কেন্দ্রগুলিতে যে কয়লা ব্যবহার করা হয় তার থেকে ২৫ কোটি ৮০ কোটি মেট্রিক টনের মতো ছাই পাওয়া যায়। এই ছাইয়ের ৭৮ শতাংশ নানা কাজে ব্যবহার করা হচ্ছে। বাকি ছাই অব্যবহৃত থাকায় তার থেকে নানা রকমের সমস্যা তৈরি হয়। এনটিপিসি-র এই উদ্ভাবনের ফলে বাকি ছাইয়ের ৯০ শতাংশ ব্যবহার করা যাবে।
ছাইয়ের থেকে পাওয়া জিও-পলিমার উপাদানটি নির্মাণ শিল্পে ব্যবহৃত হলে তা পরিবেশ বান্ধব হবে, কারণ এক্ষেত্রে সিমেন্টের প্রয়োজন হবেনা। এই জিও -পলিমার উপাদানের সাহায্যে চুন, বালির যে মিশ্রণ তৈরি হবে সেটি ইঁট গাঁথার কাজে ব্যবহার করা যাবে। এর ফলে বাতাসে কার্বন নিঃসরণের পরিমাণ কমবে। দেখা গেছে এই উপাদানটি ব্যবহার করলে জমাট বাঁধানোর ক্ষেত্রে কম জলের প্রয়োজন হয়।
প্রধানমন্ত্রীরদপ্তর
তামিলনাড়ুর কৃষ্ণগিরিতে বাজি কারখানাতে দুর্ঘটনায় নিহতদের প্রতি শ্রদ্ধা জ্ঞাপন প্রধানমন্ত্রীর
ক্ষতিগ্রস্তদের জন্য আর্থিক সাহায্যের ঘোষণা
নয়াদিল্লি, ২৯ জুলাই, ২০২৩
প্রধানমন্ত্রী শ্রী নরেন্দ্র মোদী তামিলনাড়ুর কৃষ্ণগিরিতে বাজি কারখানায় দুর্ঘটনার জেরে মৃত্যুর ঘটনায় শোক প্রকাশ করেছেন। প্রধানমন্ত্রীর জাতীয় ত্রাণ তহবিল থেকে মৃতদের নিকট আত্মীয়কে এককালীন ২ লক্ষ এবং আহতদের ৫০ হাজার টাকা করে দেওয়া হবে বলে ঘোষণা করেছেন তিনি।
প্রধানমন্ত্রীর কার্যালয় থেকে ট্যুইটে বলা হয়েছে :
“তামিলনাড়ুর কৃষ্ণগিরিতে একটি বাজি কারখানায় মর্মান্তিক দুর্ঘটনায় প্রাণহানিতে গভীরভাবে শোকাহত। এই কঠিন সময়ে ক্ষতিগ্রস্ত পরিবারের প্রতি আমার সমবেদনা এবং প্রার্থনা জানাই। আহতদের দ্রুত আরোগ্য কামনা করি। প্রধানমন্ত্রীর জাতীয় ত্রাণ তহবিল থেকে মৃতদের নিকট আত্মীয়কে এককালীন ২ লক্ষ এবং আহতদের ৫০ হাজার টাকা করে দেওয়া হবে : প্রধানমন্ত্রী।”
(AC/SS/NS
বিজ্ঞানওপ্রযুক্তিমন্ত্রক
কোভিড-১৯ –এর সংক্রমিতদের চিকিৎসার জন্য সিএসআইআর-সিএমইআরআই –এর দেশীয় প্রযুক্তিতে অক্সিজেন সমৃদ্ধিকরণের উদ্ভাবন সহায়ক হবে : ডাঃ ভি আর সিরসাথ
নতুন দিল্লি, ২৬ এপ্রিল, ২০২১
কেন্দ্রের উদ্যোগে ছত্তিশগড়ের রায়পুর ভিত্তিক এমএসএমই-ডিআই সহযোগিতায় দুর্গাপুর ভিত্তিক সিএসআইআর-সিএমইআরআই একটি ওয়েবিনারের আয়োজন করেছিল। এই ওয়েবিনারের বিষয় ছিল অক্সিজেনের সমৃদ্ধকরণের প্রযুক্তি।
এমএসএমই-ডিআই –এর যুগ্ম নির্দেশক ডঃ ভি আর সিরসাথ স্বাগত ভাষণে বলেন, কোভিড-১৯ –এর অভূতপূর্ব পরিস্থিতিতে দেশে চিকিৎসার কাজে ব্যবহৃত অক্সিজেনের ঘাটতি দেখা দিয়েছে। সিএসআইআর-সিএমইআরআই দেশীয় প্রযুক্তিতে অক্সিজেন সমৃদ্ধকরণের একটি পদ্ধতি উদ্ভাবন করেছে যা কোভিড-১৯ সংক্রমিতদের চিকিৎসায় সহায়ক হবে। এই প্রযুক্তির যথেষ্ট সম্ভাবনা রয়েছে। দেশের এই গুরুত্বপূর্ণ সময়ে ওয়েবিনারে অংশগ্রহণকারী শিল্পোদ্যোগীদের তিনি এই যন্ত্রটি নির্মাণের পরামর্শ দিয়েছেন।
সিএসআইআর-সিএমইআরআই –এর নির্দেশক অধ্যাপক ডাঃ হরিশ হিরানি বলেন, তাঁদের উদ্ভাবিত যন্ত্রটি জ্বালানি তেল ছাড়াই কম্প্রেসারের সাহায্যে অক্সিজেন উৎপাদন ক্ষম ডিওলাইট চালুনি এবং বায়বিয় উপাদনের সাহায্যে কাজ করবে। হাসপাতালে যেখানে রোগীদের অক্সিজেনের প্রয়োজন সেই সব আইসোলেশন ইউনিটে এই যন্ত্রের সাহায্যে রোগীকে অক্সিজেন সরবরাহ করা যাবে। সিএসআইআর-সিএমইআরআই যেসব সংস্থাকে প্রযুক্তি হস্তান্তর করবে তাদের এই যন্ত্র তৈরিতে প্রয়োজনীয় পরামর্শও দেবে।
সিএসআইআর-সিএমইআরআই –এর সিনিয়র প্রিন্সিপাল সায়েনটিস্ট ডঃ অনুপম সিনহা বলেছেন, এই অক্সিজেন সমৃদ্ধকরণ ইউনিটটি তৈরির জন্য ইতিমধ্যেই দুটি শিল্প সংস্থাকে তারা প্রযুক্তি হস্তান্তর করেছেন। এই ইউনিটের সাহায্যে ৯০ শতাংশ বিশুদ্ধ অক্সিজেন উৎপাদন করা যাবে, যার পরিমাণ হবে ১৫ এলপিএম। প্রয়োজন হলে এই একই ইউনিট থেকে ৩০ শতাংশ বিশুদ্ধ অক্সিজেন উৎপাদন করা সম্ভব, যার পরিমাণ দাঁড়াবে ৭০ এলপিএম।
রায়পুরের ইন্ডাস্ট্রি অ্যাসোসিয়েশনের সভাপতি সহ বিভিন্ন শিল্পোদ্যোগীরা এই ওয়েবিনারে অংশগ্রহণ করেন। অনেকেই সিএসআইআর-সিএমইআরআই উদ্ভাবিত এই যন্ত্রটি তৈরিতে উৎসাহ দেখিয়েছেন। কেন্দ্রীয় বিজ্ঞান ও প্রযুক্তি মন্ত্রকের অধীনস্থ সিএসআইআর-সিএমইআরআই দুর্গাপুর দেশে মেকানিক্যাল ইঞ্জিনিয়ারিং-এর একটি প্রথম সারির গবেষণা সংস্থা। এই সংস্থাটি বিভিন্ন ভারতীয় সংস্থা – অতিক্ষুদ্র ক্ষুদ্র ও মাঝারি শিল্পোদ্যোগ সংস্থা এবং নতুন শিল্পোদ্যোগীদের অক্সিজেন সমৃদ্ধকরণ ইউনিট তৈরির জন্য তার উদ্ভাবিত প্রযুক্তি হস্তান্তর করতে আগ্রহী।
SDG/CB/SKD/
(Visitor Counter : 148
জলশক্তি মন্ত্রক
দেশজুড়ে তৃতীয় দিনে নদী উৎসব ২০২১ উদযাপন
নতুন দিল্লি, ১৯ ডিসেম্বর, ২০২১
নদী উৎসবের তৃতীয় দিনে ১৬-টিরও বেশি রাজ্য এবং ২১টি জেলায় নানান অনুষ্ঠানের আয়োজন করা হয় । উত্তর কাশি, চামোলি, রুদ্র প্রয়াগ, নৈনিতাল ও উত্তরাখন্ডের রামনগর এবং আলমোরা থেকে শুরু করে উত্তরপ্রদেশের বারাণসী, মথুরা, প্রয়াগরাজ, আগ্রা, অযোধ্যা, শাহজাহানপুর, বালিয়া, পশ্চিমবঙ্গে হুগলী, বর্ধমান, মালদা, ওড়িশার সম্বলপুর, বিহারের ভাগলপুর, হরিয়ানার পানীপথ, শোনপথ, লে-লাদাখ, জম্মু ও কাশ্মীর এবং কেরালার এর্নাকুলামে নদী উৎসব উদযাপন করা হয় । এই উৎসবে কেন্দ্র ও রাজ্য স্তরের বিভিন্ন সংস্থা, বিভাগ, জেলা প্রশাসন, বিদ্যালয় ও কলেজের ছাত্রছাত্রী, স্বেচ্ছাসেবী সংগঠন, নেহরু যুব কেন্দ্র, গঙ্গা চিন্তামঞ্চ, গঙ্গা প্রহরী ইত্যাদি সংস্থাও এতে অংশ নেয়।
অনুষ্ঠানে বৃক্ষরোপণ কর্মসূচি, গঙ্গা আরতি, চিত্রাঙ্কন প্রতিযোগিতা, শ্লোগান রচনা, নদী পুজো, নৌকাবাইচ ইত্যাদি আয়োজন করা হয় ।
চলতি বছরের ২৬শে অগাস্ট মন কি বাত অনুষ্ঠানে প্রধানমন্ত্রী শ্রী নরেন্দ্র মোদী বছরে অন্তত একবার নদী উৎসব আয়োজন করার জন্য দেশবাসীর কাছে আহ্বান জানিয়েছিলেন । এর অঙ্গ হিসেবে ন্যাশনাল মিশন ফর ক্লিন গঙ্গা শুধুমাত্র গঙ্গা নদীই নয়, দেশের সমস্ত নদীকে ঘিরে এই উৎসব উদযাপন করার জন্য ‘গঙ্গা উৎসব-নদী উৎসব ২০২১’-এর আয়োজন করেছে ।
চলতি বছরের ১৬-ই ডিসেম্বর এই উৎসব উদযাপন শুরু হয় । চলবে ২৩-শে ডিসেম্বর পর্যন্ত । ন্যাশনাল মিশন ফর ক্লিন গঙ্গা, জলশক্তি মন্ত্রক এবং পর্যটন মন্ত্রক যৌথভাবে দেশজুড়ে এই উৎসব আয়োজন করেছে । ব্রহ্মপুত্র, সিন্ধু, নর্মদা, সবরমতী, মহানদী, কৃষ্ণা, গোদাবরী, কাবেরী, গঙ্গা, যমুনা সহ বেশ কয়েকটি নদীকে ঘিরে এই উৎসব চলছে । স্বচ্ছতা, দেশপ্রেম, প্রকৃতি ও পরিবেশ বিদ্যা, ভক্তি ও আধ্যাত্মিকতা – এই চারটি বিষয়ের ওপর ভিত্তি করে এই নদী উৎসবের আয়োজন করা হয়েছে । পাশাপাশি আজাদি কা অমৃত মহোৎসবের অঙ্গ হিসেবে দেশের স্বাধীনতার ৭৫ বছরকে স্মরণ করা হয়েছে ।
CG/SS/RAB
(Visitor Counter : 149
প্রধানমন্ত্রীরদপ্তর
দক্ষিণ আফ্রিকার রাষ্ট্রপতি মাতেমেলা সিরিল রামাফোসার সঙ্গে প্রধানমন্ত্রীর কথা
নতুন দিল্লি, ৪ঠা ফেব্রুয়ারী, ২০২১
প্রধানমন্ত্রী শ্রী নরেন্দ্র মোদী, দক্ষিণ আফ্রিকার রাষ্ট্রপতি মাতেমেলা সিরিল রামাফোসার সঙ্গে আজ টেলিফোনে কথা বলেছেন।
কোভিড – ১৯ মহামারীর ফলে যে সঙ্কট দেখা দিয়েছে এবং এই প্রেক্ষিতে তাঁরা নিজ নিজ দেশে টিকা সংক্রান্ত প্রচার নিয়েও কি কি ব্যবস্থা নিয়েছেন, তা নিয়ে আলোচনা করেছেন।
দক্ষিণ আফ্রিকার রাষ্ট্রপতির কাছে প্রধানমন্ত্রী, ওষুধ ও টিকা তৈরির যথেষ্ট ক্ষমতা ভারতের রয়েছে বলে জানিয়েছেন।
দুই নেতা বিভিন্ন আন্তর্জাতিক মঞ্চে ভারত ও দক্ষিণ আফ্রিকার সহযোগিতার বিষয় নিয়ে আলোচনা করেছেন। এর ফলে টিকা এবং ওষুধ আয়ত্ত্বের মধ্যে পাওয়া যাবে।
দুই দেশের আধিকারিকরা আগামী দিনে পরস্পরের সঙ্গে যোগাযোগ রেখে চলবেন, মহামারির বিরুদ্ধে ঐক্যবদ্ধ উদ্যোগের সম্ভাবনা এবং অভিজ্ঞতা বিনিময় নিয়ে যোগাযোগ রেখে চলার প্রসঙ্গে দুই নেতা সহমত পোষণ করেছেন।
উপ-রাষ্ট্রপতিরসচিবালয়
উপরাষ্ট্রপতি ২২ শে জুন জম্মু-কাশ্মীর সফর করবেন
নতুন দিল্লি, ২০ জুন ২০২৩
উপরাষ্ট্রপতি শ্রী জগদীপ ধনখড় আগামী ২২ শে জুন প্রথমবার কেন্দ্রশাসিত অঞ্চল জম্মু-কাশ্মীর সফর করবেন। সেখানে তিনি জম্মু বিশ্ববিদ্যালয়ে বিশেষ সমাবর্তন অনুষ্ঠানে মুখ্য অতিথি হিসেবে উপস্থিত থাকবেন।
(বিশেষ সমাবর্তনের পর উপরাষ্ট্রপতি কাটরায় গিয়ে মাতা বৈষ্ণোদেবীর পবিত্র মন্দির দর্শন করবেন এবং পুজার্চনায় অংশ নেবেন।
সারাদিনের সফরে উপরাষ্ট্রপতি জম্মু-কাশ্মীর রাজভবনেও যাবেন।
স্বাস্থ্যওপরিবারকল্যাণমন্ত্রক
কোভিড-এর সময়ে আয়ুষ্মান ভারত-হেলথ অ্যান্ড ওয়েলনেস সেন্টারগুলির স্বাস্থ্য পরিষেবা
নয়াদিল্লি, ২৭ জুলাই, ২০২০
কোভিড-১৯ মহামারীর সময়ে দেশের জনস্বাস্থ্য ব্যবস্থা, বিশেষ করে গ্রামাঞ্চলে আয়ুষ্মান ভারত-হেলথ অ্যান্ড ওয়েলনেস সেন্টার স্বাস্থ্যকেন্দ্রগুলি নিয়মিত কোভিড বহির্ভূত স্বাস্থ্য পরিষেবা দিয়ে গেছে। কোভিড-১৯ মহামারীর সময়ে সংক্রমণ প্রতিরোধে প্রয়োজনীয় ব্যবস্থাপনাতেও এই কেন্দ্রগুলি গুরুত্বপূর্ণ ভূমিকা পালন করেছে।
জানুয়ারি থেকে জুলাই পর্যন্ত মহামারীর সময়ে অতিরিক্ত ১৩,৬৫৭টি এ ধরনের স্বাস্থ্যকেন্দ্র স্বাস্থ্য পরিষেবায় যুক্ত হয়েছে। ২৪শে জুলাই পর্যন্ত হিসেবে দেশ জুড়ে মোট ৪৩,০২২টি স্বাস্থ্যকেন্দ্র পরিষেবা প্রদান করছে। এর ফলে, দেশের বহু মানুষ উপকৃত হচ্ছেন।
১৮ই জুলাই থেকে ২৪শে জুলাইয়ের মধ্যে এই স্বাস্থ্যকেন্দ্রগুলিতে ৪৪ লক্ষ ২৬ হাজার মানুষ চিকিৎসা পরিষেবা পেয়েছেন। ২০১৮-র ১৪ই এপ্রিল থেকে এই ধরনের স্বাস্থ্যকেন্দ্র পরিষেবা দেওয়া শুরু করেছিল। শেষ পাওয়া হিসেবে মোট ১৯ কোটি ২৩ লক্ষ ৯৩ হাজার মানুষ এই স্বাস্থ্যকেন্দ্রগুলি থেকে উপকৃত হয়েছেন। মহামারীর সময়ে কোভিড বহির্ভূত অসুখের চিকিৎসা যাতে ব্যাহত না হয়, এই স্বাস্থ্যকেন্দ্রগুলি তা নিশ্চিত করেছে। গত সপ্তাহে দেশ জুড়ে এ ধরনের কেন্দ্রে ৩২ হাজার যোগাসনের অধিবেশন অনুষ্ঠিত হয়েছে। এই কেন্দ্রগুলি পরিষেবা দেওয়ার পর থেকে মোট ১৪ লক্ষ ২৪ হাজার এ ধরনের অধিবেশনের আয়োজন করা হয়েছিল।
সংক্রমিত নয়, এমন ব্যাধির চিকিৎসা এখান থেকে নিয়মিতভাবে করা হচ্ছে। গত সপ্তাহে উচ্চ রক্তচাপের জন্য ৩ লক্ষ ৮৩ হাজার, ডায়াবেটিসের ৩ লক্ষ ১৪ হাজার, মুখের ক্যান্সারের জন্য ১ লক্ষ ১৫ হাজার, ব্রেস্ট ক্যান্সারের জন্য ৪৫ হাজার এবং সার্ভাইক্যাল ক্যান্সারের জন্য ৩৬ হাজার মানুষ চিকিৎসা পরিষেবা পেয়েছেন। আয়ুষ্মান ভারত-হেলথ অ্যান্ড ওয়েলনেস সেন্টার চালু হওয়ার পর এ পর্যন্ত মোট ৪ কোটি ৭২ লক্ষ মানুষ উচ্চ রক্তচাপ, ৩ কোটি ১৪ লক্ষ মানুষ ডায়াবেটিস, ২ কোটি ৪৩ লক্ষ রোগী মুখের ক্যানসার, ১ কোটি ৩৭ লক্ষ রোগী ব্রেস্ট ক্যান্সার এবং ৯১ লক্ষ ৩২ রোগী সার্ভাইক্যাল ক্যান্সারের চিকিৎসা এই কেন্দ্রগুলি থেকে পেয়েছেন।
এই কেন্দ্রগুলি সংক্রমিত নয় এরকম ব্যাধির চিকিৎসার করার ফলে রাজ্য স্বাস্থ্য কর্তৃপক্ষ এখান থেকে যে সমস্ত তথ্য পেয়েছেন, তার ফলে কোভিড-১৯ মহামারীর মোকাবিলার জন্য কৌশল তৈরি করতে সুবিধা হয়েছে। এই কেন্দ্রগুলি থেকে প্রাপ্ত তথ্য অনুসারে ঝুঁকিপূর্ণ এবং জটিল অসুখে যাঁরা ভুগছেন তাঁদের প্রতি বিশেষ নজর রাখা সম্ভব হয়েছে। স্বাস্থ্যকেন্দ্রগুলি থেকে নিয়মিতভাবে টিকাকরণ কর্মসূচি পালন করা হয়েছে - যেখানে গর্ভবতী মহিলাদের মেডিকেল চেক-আপ ছাড়াও যক্ষ্মা, কুষ্ঠ, উচ্চ রক্তচাপ এবং ডায়াবেটিসের রোগীরা নিয়মিত ওষুধ পেয়েছেন।
(CG/CB/DM
আবাসনএবংশহরাঞ্চলেরদারিদ্র্যদূরীকরণমন্ত্রক
শহরাঞ্চলীয় দরিদ্র মানুষের গৃহ নির্মাণের জন্য প্রধানমন্ত্রী আবাস যোজনা – শহরাঞ্চল কর্মসূচির আওতায় কেন্দ্রীয় সহায়তা দিয়ে আবাসন ও শহরাঞ্চল বিষয়ক মন্ত্রক রাজ্য/কেন্দ্রশাসিত অঞ্চলগুলির উদ্যোগে সহায়তা
নয়াদিল্লি, ০৪ এপ্রিল, ২০২২
ভূমি ও কলোনী সম্পর্কিত বিষয়টি রাজ্যের এক্তিয়ারভুক্ত। তাই, শহরাঞ্চলে বসবাসকারী মানুষের জন্য গৃহ নির্মাণ সম্পর্কিত কর্মসূচিগুলি সংশ্লিষ্ট রাজ্য/কেন্দ্রশাসিত অঞ্চল রূপায়ণ করছে। অবশ্য, কেন্দ্রীয় আবাসন ও শহরাঞ্চল বিষয়ক মন্ত্রক সমস্ত যোগ্য পরিবার/সুফলভোগীদের গৃহ নির্মাণের জন্য প্রধানমন্ত্রী আবাস যোজনা – শহরাঞ্চল কর্মসূচির আওতায় ২০১৫’র জুন মাস থেকে কেন্দ্রীয় সহায়তা দিয়ে রাজ্য/কেন্দ্রশাসিত অঞ্চলগুলির প্রয়াসে সাহায্য করে আসছে। যোগ্য সুফলভোগীরা প্রধানমন্ত্রী আবাস যোজনা – শহরাঞ্চল কর্মসূচির যে কোনও একটি সুবিধা গ্রহণ করতে পারবে। এর মধ্যে রয়েছে – সুফলভোগী পরিচালিত গৃহ নির্মাণ, অংশীদারিত্বে সুলভ আবাসন, বস্তি এলাকার পুনরুন্নয়ন এবং ঋণ সংযুক্ত ভর্তুকি কর্মসূচি।
রাজ্যসভায় আজ এক লিখিত জবাবে একথা জানান আবাসন ও শহরাঞ্চল বিষয়ক প্রতিমন্ত্রী শ্রী কৌশল কিশোর। তিনি আরও জানান, এনএসএসওএ ৬৯তম সমীক্ষা অনুযায়ী, ২০১২’র জুলাই থেকে সে বছরের ডিসেম্বর পর্যন্ত পশ্চিমবঙ্গে বস্তি এলাকার সংখ্যা ছিল ৩ হাজার ৯৫৭টি এবং ২০১১’র জনগণনা অনুযায়ী, রাজ্যে বস্তিবাসী মানুষের সংখ্যা ৬৪ লক্ষ ১৮ হাজার ৫৯৪। প্রধানমন্ত্রী আবাস যোজনা – শহরাঞ্চলীয় কর্মসূচির আওতায় গত তিন বছরে পশ্চিমবঙ্গে অনুমোদিত গৃহ নির্মাণের সংখ্যা এবং তহবিল বরাদ্দের পরিমাণ যথাক্রমে ৩ লক্ষ ৪১ হাজার ২৬৩ এবং ৩ হাজার ৮৩১ কোটি ১৬ লক্ষ টাকা।
CG/BD/SB
(Visitor Counter : 72
প্রধানমন্ত্রীরদপ্তর
আয়ুষ্মান ভারতের অন্তর্গত স্বাস্থ্য নিশ্চয়তা কর্মসূচির সূচন-প্রস্তুতি পর্যালোচনা করলেন প্রধানমন্ত্রী
নয়াদিল্লি, ৪ আগস্ট, ২০১৮
প্রধানমন্ত্রী শ্রী নরেন্দ্র মোদী শনিবার  আয়ুষ্মান ভারতের অন্তর্গত স্বাস্থ্য নিশ্চয়তা কর্মসূচির প্রস্তুতি খতিয়ে দেখলেন।
এই প্রকল্পে প্রতি পরিবারকে ৫ লক্ষ টাকা পর্যন্ত স্বাস্থ্য বিমার সুযোগ দেওয়া হবে। লক্ষ্য হল, ১০ কোটিরও বেশি দরিদ্র ও ক্ষতিগ্রস্ত পরিবারকে এই বিমার আওতায় আনা।
স্বাস্থ্য ও পরিবারকল্যাণ মন্ত্রক, নীতি আয়োগ এবং প্রধানমন্ত্রীর দপ্তরের শীর্ষ আধিকারিকবৃন্দ প্রধানমন্ত্রীকে এ সংক্রান্ত বিভিন্ন দিকগুলি সম্পর্কে অবহিত করেন। বিভিন্ন রাজ্য কি ধরণের প্রস্তুতি নিচ্ছে সে বিষয়েও প্রধানমন্ত্রীকে জানানো হয়। পাশাপাশি, এই প্রকল্পের সঙ্গে জড়িত বিভিন্ন প্রযুক্তির উন্নতিসাধন সম্পর্কেও প্রধানমন্ত্রীকে জানান ঐ আধিকারিকরা।
প্রসঙ্গত, এ বছর এপ্রিল মাসে আম্বেদকর জয়ন্তী উপলক্ষে প্রধানমন্ত্রী আয়ুষ্মান ভারতের অন্তর্গত প্রথম চিকিৎসাকেন্দ্র বা ওয়েলনেস সেন্টারের উদ্বোধন করেন ছত্তিশগড়ের বীজাপুরে।
SSS/DM/…
(Visitor Counter : 36